
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2008 M. GEGUŽĖS 30 D. SPRENDIMO NR. TS-147 „DĖL VIETINIŲ RINKLIAVŲ NUSTATYMO IR NUOSTATŲ TVIRTINIMO“ PAKEITIMO

2021 m. lapkričio 26 d.  Nr. TS-315 
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos ir rinkliavų įstatymo 12 ir 13² straipsniais, Kėdainių rajono savivaldybės taryba nusprendžia:
               1. Pakeisti Vietinių rinkliavų nuostatų, patvirtintų 2008 m. gegužės 30 d. sprendimu                   Nr. TS-147 „Dėl Vietinių rinkliavų nustatymo ir nuostatų tvirtinimo“, 31 punktą ir išdėstyti jį taip:
   „31. Sumokėta vietinė rinkliava arba jos dalis grąžinama Lietuvos Respublikos rinkliavų įstatymo 13² straipsnyje nustatytais atvejais.“
   2. Papildyti Vietinių rinkliavų nuostatus, patvirtintus 2008 m. gegužės 30 d. sprendimu             Nr. TS-147 „Dėl Vietinių rinkliavų nustatymo ir nuostatų tvirtinimo“, 31¹ ir 31² punktais ir juos išdėstyti taip:
[bookmark: _GoBack]   „31¹. Nuostatų 31 punkte numatytais atvejais asmuo Kėdainių rajono savivaldybės administracijai pateikia prašymą. Prašyme privaloma nurodyti vietinės rinkliavos arba jos dalies grąžinimo priežastį, prašomą grąžinti vietinės rinkliavos dydį ir banko sąskaitos, į kurią turi būti pervedamos lėšos, numerį. Su prašymu turi būti pateikti dokumentai, pagrindžiantys vietinės rinkliavos ar jos dalies grąžinimo priežastį.
    31². Prašymas grąžinti vietinę rinkliavą Kėdainių rajono savivaldybės administracijai turi būti pateiktas (tiesiogiai arba elektroninėmis ryšio priemonėmis) ne vėliau kaip per trejus metus nuo grąžinti prašomos vietinės rinkliavos sumokėjimo datos. Kėdainių rajono savivaldybės administracija privalo išnagrinėti prašymą per 30 kalendorinių dienų.“ 


 
Savivaldybės mero pavaduotojas 			                   Paulius Aukštikalnis

